# kousk
## Brezhoneg
### Etimologiezh

    (Anv-kadarn) (1732) Cousq e geriadur Gregor Rostrenn. Kar d'ar gerioù kosk e kerneveureg, cwsg e kembraeg. Diwar ar verb kousket.
    (Furm verb) Savet diwar kousk-, pennrann ar verb kousket, hep dibenn-ger.

### Anv-kadarn

kousk /ˈkusk/ gourel (liester kouskoù)
* Kousked.
** Dihuniñ a rae gant an disterañ trouz ; pa vorede adarre gant ar c’housk hag ar skuizhder, skeudenn ar paour a veze bepred dirazañ. — (Jakez Riou, Lizer an hini maro, Emgleo Sant Iltud, 1925, p. 25.)
* Pennad kousket.
** Ne gouske nemet war ar c’haled, ha c’hoazh he c’housk a veze atav berr-berr. — (Gabriel Morvan, Buez ar Zent, Brest, 1894, p. 379.)
* ober ur c'housk, ur pennad kousk : ur pennad kousket
** Gwell a se ! va mab, gwell a se ! d’hoc’h oad, ne raen eveldoc’h nemet ur c’housk, e-pad an noz. — (Jakez Riou, An Ti Satanazet, Skridoù Breizh, 1944, p. 69.)

#### Deveradoù

* damgousk
* damgousket
* digousk
* digousket
* kouskadell
* kouskadenn
* kousk-aez
* kousked
* kousket
* kouskedenn
* kouskeder
* kouskedig
* kouskedigezh
* kouskedus
* kousker
* kousk-kreisteiz
* kouskus
* morgousk
* morgousket
* morgouskus

#### Troioù-lavar

* kemer e gousk
* ober kousk-mintin
* ober ur c'housk
* ober ur pennad kousk
* ober un tamm kousk

#### Troidigezhioù

* galleg : sommeil
* galleg : somme
* kembraeg : cwsg
* saozneg : sleep , nap

### Furm verb

| Kemmadur | Furm |
| hep | kousk |
| dre vlotaat | gousk |
| amreizh | digemm |
kousk /ˈkusk/
* Furm ar verb kousket e trede gour unan an amzer-vremañ, en doare-disklêriañ.
** An avel griz a yud er gwez, Mes c’hwi a gousk en ho kwele. — (Alc'houeder Treger (Erwan Berthou), Dre an Delen hag ar C’horn-boud, Sant-Brieg, Pariz, 1904, p. 16.)
** Peb menez, peb traonien d'am c'halon 'zo kaër. Ennè kousk meur a Vreizad tèr ! — (Taldir, Bro Goz ma Zadou, in Dihunamb!, 15$^{vet}$ niverenn, miz Gwengolo 1906, p. 248-249.)
** Gwelloc’h e kousk unan pa vez leun e gof. — (Jakez Riou, Troiou-Kamm Alanig al Louarn I, Gwalarn niv. 89, Ebrel 1936, p. 31.)
* Furm ar verb kousket en eil gour unan an doare-gourc'hemenn.
** Kousk, kousk, Breizh-Izel, bro dispar ! — (Kousk, Breizh-Izel, kanaouenn.)
** Luskellet gant va c’hanaouenn, kanaouenn va buhez tremenet, serr da zaoulagad, kousk, bugelig, kousk da benn war va c’halon. — (Fañch al Lae, Bilzig, Kemper, 1925, p. 26.)

### Daveoù

Roll an daveoù :
* : Geriadur Gregor Rostrenenn